Hrvatske vojnike poslali kući nakon što su došli u bazu pijani

Ovo je prvi slučaj da su vojni policajci i vojni kapelan vraćeni s NATO-ve misije zbog kršenja vojne stege, odnosno pijanstva. Protiv njih je pokrenut stegovni postupak

<p>Ministarstvo obrane je prije mjesec i pol dana priznalo da je jedan pripadnik Vojne policije, koji se nalazio u NATO-ovoj misiji u Poljskoj, prije dolaska u bazu Bemowo Piskie Area<strong> pao na alkotestu</strong>, izvještava Jutarnji list. </p><p>MORH je kasnije izjavio kako je vojni policajac<strong> vraćen u Hrvatsku te da je protiv njega pokrenut stegovni postupak</strong> zbog kršenja vojne stege. Međutim, u svom incidentu nije sudjelovao sam, već zajedno s još <strong>dva hrvatska vojnika te vojnim kapelanom</strong>. Ministarstvo obrane je te navode i potvrdilo. </p><p>- Možemo vas izvijestiti da su<strong> tri pripadnika OS-a RH i vojni kapelan</strong>, zbog povrede vojne stege, vraćeni u Republiku Hrvatsku iz Republike Poljske. Pripadnici OS-a RH vraćeni su 23. listopada 2017., a vojni kapelan 9. studenog 2017., sukladno zapovijedi načelnika Glavnog stožera OS RH i Odluci vojnog ordinarija u Republici Hrvatskoj.<strong> Zbog povrede vojne stege </strong>protiv navedenih podignut je stegovni postupak - rekli su iz Ministarstva za Jutarnji list. </p><p>Sva četvorica su, prema neslužbenim podacima, <strong>bili pod utjecajem alkohola</strong>. Spomenuti vojni policajac podvrgnut je alkotestu pri ulasku u bazu, a ostalu trojicu testirali su najvjerojatnije hrvatski vojni policajci također smješteni u bazi. Obzirom da je i kod njih otkrivena<strong> prisutnost alkohola</strong>, pokrenut je postupak povratka u Hrvatsku. </p><p>Prema poznatim informacijama, slučaj povratka trojice vojnika iz misije NATO-a zbog<strong> kršenja vojne stege, odnosno pijanstva</strong>, se dosada nikada nije dogodio, kao ni slučaj u kojem je, u samom incidentnu, sudjelovao i vojni kapelan.</p>